У БДПУ імя Максіма Танка, і ў першую чаргу ў нашага інстытута, з’явілася магчымасць трансліраваць спецыялістам з краін СНД уласны вопыт, пазіцыі, ідэі і разуменне інклюзіўных працэсаў у адукацыі. Перад інстытутам стаяць складаныя сацыякультурныя, гуманістычныя і прафесійныя задачы. У сувязі з гэтым адчуваем вялікую адказнасць. Краіны СНД знаходзяцца на розным узроўні нарматыўнага забеспячэння інклюзіўнай адукацыі, яе тэорыі і практыкі. Таму аказваць падтрымку іншым краінам мы павінны з улікам іх нацыянальных традыцый, асаблівасцей будовы сістэмы адукацыі кожнай з іх, праблемных пытанняў, якія не заўсёды падобныя на нашы, беларускія.